OpenLLM-France/wikimedia huggingface dataset:
# Salaheddine Bassir

Salaheddine Bassir (àrab: صلاح الدين بصير, Salāḥ ad-Dīn Baṣīr) (Casablanca, 5 de setembre de 1972) és un exfutbolista marroquí, que jugava com a davanter.
Va militar al Raja de la seua ciutat natal, a l'Al Hilal saudita, així com al Deportivo de La Corunya, amb qui va guanyar la lliga espanyola de l'any 2000. Posteriorment va militar en equips de França, Grècia i novament el Raja Casablanca.
Va ser 50 vegades internacional amb el Marroc i va marcar 25 gols. Va formar part del combinat del seu país que va participar en el Mundial de 1998.
# William Chomsky

William Chomsky (Kupil, Ucraïna, 15 de gener de 1896 - Filadèlfia, Pennsilvània, Estats Units, 21 de juliol de 1977) va ser un lingüista estatunidenc nascut a Ucraïna que va destacar en l'estudi de la gramàtica hebrea. Va emigrar als Estats Units, on va adquirir la nacionalitat i va treballar al Gratz College i altres centres hebreus. Allà es va casar amb Elsie Simonofsky i va tenir dos fills: David, físic, i Noam Chomsky, el cèlebre lingüista.
La seva obra més coneguda és Hebrew: The Eternal Language, que sintetitza els seus estudis anteriors, apareguts en diferents revistes científiques.

## Referències

* 1 2 Koerner, E.F.K.. Essays in the History of Linguistics. John Benjamins Publishing Company, 28 de maig de 2004, p. 82. ISBN 978-90-272-8537-9.
* 1 2 Kibbee, Douglas A. Chomskyan (r)evolutions. John Benjamins Publishing, 2010, p. 172. ISBN 90-272-1169-8.
# Hamlet fa negocis

Hamlet fa negocis (títol original en finès Hamlet liikemaailmassa; títol internacional en anglès, Hamlet Goes Business) és una pel·lícula finlandesa de 1987 dirigida per Aki Kaurismäki, basada en l'obra de teatre de William Shakespeare. Kaurismäki situa l'acció en la Finlàndia contemporània, fent que els personatges lluitin entre si per controlar un imperi de negocis, en una versió noir i satírica de l'original i una crítica als excessos del capitalisme. Ha estat doblada al català.

## Argument

Després de la mort del seu pare, el jove Hamlet hereta un a l'empresa d'aquest, que ara està controlada pel seu oncle; aquest decideix entrar en el mercat dels ànecs de goma. Però aviat comença a sospitar de les circumstàncies que van envoltar la mort del seu pare i intentarà venjar-ne l'assassinat.

## Repartiment

* Pirkka-Pekka Petelius: Hamlet
* Esko Salminen: Klaus
* Kati Outinen: Ofelia
* Elina Salo: Gertrud
* Esko Nikkari: Polonius
* Kari Väänänen: Lauri Polonius
* Puntti Valtonen: Simo
* Mari Rantasila: Helena
* Turo Pajala: Rosencranz
* Aake Kalliala: Gyldenstern
* Pentti Auer: Isä / Haamu
* Matti Pellonpää: Vartija
* Vesa Mäkelä: Lääkäri

## Referències

* ↑ Hamlet fa negocis a esadir.cat
* ↑ «Hamlet Goes Business» (en francès). Allocine.

## Enllaços externs

* Fitxa de la pel·lícula a DeCine21 (castellà)
# Tour de Flandes 1954

El Tour de Flandes 1954 és la 38a edició del Tour de Flandes. La cursa es disputà el 4 d'abril de 1954, amb inici a Gant i final a Wetteren després d'un recorregut de 255 quilòmetres.
El vencedor final fou el belga Raymond Impanis, que s'imposà en solitari a l'arribada a Wetteren. El francès François Mahé i el belga Alfons van den Brande acabaren segon i tercer respectivament.

## Classificació final

| | Ciclista | Equip | Temps |
| 1 | Raymond Impanis (BEL) | Mercier-Hutchinson | 7h 33' 00" |
| 2 | François Mahé (FRA) | Bertin-d'Alessandro | + 33" |
| 3 | Alfons van den Brande (BEL) | Libertas | + 33" |
| 4 | Marcel Rijckaert (BEL) | Mercier-Hutchinson | + 33" |
| 5 | Marcel de Mulder (BEL) | Terrot-Hutchinson | + 33" |
| 6 | Marcel Hendrikx (BEL) | Arbos-Bubba | + 45" |
| 7 | André Rosseel (BEL) | Terrot-Hutchinson | + 45" |
| 8 | Valère Ollivier (BEL) | Bertin-d'Alessandro | + 45" |
| 9 | Roger Decock (BEL) | Bertin-d'Alessandro | + 45" |
| 10 | Alfredo Martini (ITA) | Atala | + 45" |

## Referències

* Resultats a sitiodeciclismo.net
* Resultats a cyclebase.nl
* Resultats a les-sports.info

## Enllaços externs

* Web oficial
# Fira de cavalls

Fira de cavalls és una pintura a l'oli sobre llenç de la pintora francesa Rosa Bonheur –una apassionada dels animals– dels voltants de l'any 1853. Ha estat a la col·lecció del Metropolitan Museum of Art de Nova York des del 1887, quan fou regalada per Cornelius Vanderbilt II.
Bonheur pintà Fira de cavalls dins d'una sèrie d'esbossos que feu al mercat de cavalls de París al boulevard de l'Hôpital. Va anar al mercat dos cops per setmana durant un any i mig vestida com un home per atreure menys l'atenció: va obtenir un permís especial de la policia (permission de travestissement) que li permetia dur pantalons en actes públics. Primer exposà l'obra al Saló de París l'any 1853 i, posteriorment, arreu d'Europa. Fou l'obra més aclamada de Bonheur, i està descrita pel museu com una de les seves millors pintures.

## Referències

* 1 2 Armengol, Montse «Un carnet de travestí». Sàpiens, 123, 01-11-2012, pàg. 20.

## Enllaços externs

* The Horse Fair, Metropolitan Museum of Art (anglès)
* Glueck, Grace. Beyond Bonheur's'Horse Fair', The New York Times, 19 de desembre 1997
# Tateomys

Tateomys és un gènere de rosegadors de la família dels múrids. Està format per dues espècies que viuen a Sulawesi, ambdues classificades com a vulnerables per la Unió Internacional per la Conservació de la Natura. Són rosegadors de mitjanes dimensions, amb una llargada de cap a gropa de 137 a 156 mm, una cua de 152 a 175 mm i un pes de fins a 98 g.
El gènere Tateomys està format per les següents espècies:
* Tateomys macrocercus Musser, 1982
* Tateomys rhinogradoides Musser, 1969

## Referències

* ↑ Novak, Ronald M. Johns Hopkins University Press. Walker's Mammals of the World, 6th edition, 1999. ISBN 9780801857898.
* ↑ «Tateomys». A: Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
# Conferència Socialista del Mediterrani

La Conferència Socialista del Mediterrani fou un conjunt de trobades entre partits socialistes de l'arc mediterrani celebrades a la darreria de la dècada dels 1970. La primera de les trobades es va celebrar a Barcelona el 1976, amb l'objectiu de crear una alternativa a l'esquerra de la Internacional Socialista. El seu secretari general fou Amat al-Shahati, i va comptar amb un fort suport per part de Líbia, on s'hi establí el secretariat.
Va ser impulsada pel Partit Socialista Popular i la Federació de Partits Socialistes, en un moment que volien mantenir-se com a alternativa al PSOE, encara que el partit de Felipe González, com el PSF, hi participarien en alguna ocasió en qualitat d'observadors. Quan el PSP s'integrà al PSOE, el partit encara hi assistiria a l'última de les jornades, celebrada a Fuengirola el 1980.

## Vegeu també

* Socialisme Mediterrani
* Socialisme Àrab

## Referències

* 1 2 3 González Yuste, Juan «Conferencia socialista del Mediterráneo en Málaga». El País [Madrid], 07-12-1980. ISSN: 1134-6582.
* 1 2 Canals, Enric «En la Conferencia Socialista del Mediterráneo estarán representados dieciocho partidos». El País [Madrid], 26-11-1976. ISSN: 1134-6582.
* ↑ «Contactos PSOE-Conferencia de Partidos Socialistas del Mediterráneo». El País [Madrid], 03-09-1978. ISSN: 1134-6582.
* 1 2 Rubiol, Glòria. Josep Pallach i el reagrupament. L'Abadia de Montserrat, 1995, p. 211. ISBN 978-84-7826-611-1.
* ↑ Arnal, Rafa. «Uns països sense política». A: Nosaltres, exvalencians : Catalunya vista des de baix. Barcelona: L'Esfera dels Llibres, 2005, p. 162-164. ISBN 84-9734-315-8.
* ↑ Canals, Enric «Tierno, en la II Conferencia Socialista del Mediterráneo» (en castellà). El País [Madrid], 21-06-1977. ISSN: 1134-6582.
# Lex Poetelia Papiria

La lex Poetelia Papiria va ser una antiga llei romana que va derogar unes disposicions de les lleis de les dotze taules, procurant reprimir els abusos dels prestadors. La llei es va establir l'any 326 aC quan eren cònsols Gai Peteli Libó Visol i Luci Papiri Cursor Mugil·là. Prohibia empresonar i encadenar els deutors lligats per deutes adquirits pels seus familiars (nexum) i entregar-los als seus creditors, sancionant el principi que són els béns i no les persones els qui responen dels deutes.
Segons el relat de Titus Livi, la necessitat d'aquesta llei va sorgir amb el cas de Gai Publili, qui es va haver de donar en esclavitud a un usurer anomenat Luci Papiri, en pagament d'un deute contret pel seu pare. Luci Papiri es va enamorar del jove Gai Papiri i el va fer assotar quan aquest es va negar a cedir als desigs del seu amo.
El jove Papiri va aconseguir deslliurar-se del creditor, escampant entre el poble el que havia passat, això va moure revoltes que, van obligar els cònsols elegits per a aquell any (326 aC), Gai Peteli Libó Visol i Luci Papiri Cursor Mugil·là, a promulgar la llei. A partir de llavors només els béns del deutor podien ser confiscats com a pagament però no les persones.
Marc Terenci Varró dona una data diferent per aquesta llei, l'any 313 aC.

## Referències

* ↑ Biblioteca Augustana Dotze taules Tabula VI
* ↑ Livi, Ab Urbe Condita, VIII, 28
* ↑ Puente y Franco, Antonio de; José Francisco Díaz. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de lalama, 1840, p. 129 [Consulta: 21 abril 2022].
* ↑ Varró, De lingua Latina, VII
# Xaumian (Adiguèsia)

* Per a altres significats, vegeu «Xaumian (Krasnodar)».
Xaumian - Шаумян (rus) és un khútor de la República d'Adiguèsia, a Rússia. És a 4 km al sud-oest de Tulski i a 14 km al sud de Maikop.
Pertanyen al possiólok de Sovkhozni.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Estructura dels districtes electorals del raion de Maikop (en rus)
# Tour de Flandes 1949

El Tour de Flandes 1949 és la 33a edició del Tour de Flandes. La cursa es disputà el 10 d'abril de 1949, amb inici a Gant i final a Wetteren després d'un recorregut de 260 quilòmetres. El vencedor final fou l'italià Fiorenzo Magni, que s'imposà als belgues Valère Ollivier i Briek Schotte. Aquesta fou la primera victòria d'un ciclista italià en aquesta clàssica i la primera d'un ciclista no belga des que el suís Heiri Suter guanyà el 1923.

## Classificació final

| | Ciclista | Equip | Temps |
| 1 | Fiorenzo Magni (ITA) | Wilier-Triestina | 7h 21' 00" |
| 2 | Valère Ollivier (BEL) | Bertin-Wolber | |
| 3 | Briek Schotte (BEL) | Alcyon-Dunlop | |
| 4 | Ernest Sterckx (BEL) | Alcyon-Dunlop | |
| 5 | Raymond Impanis (BEL) | Alcyon-Dunlop | |
| 6 | André Declerck (BEL) | Bertin-Wolber | |
| 7 | Louis Caput (FRA) | Olympia-Dunlop | |
| 8 | Lode Anthonis (BEL) | Erka | |
| 9 | Maurice Diot (FRA) | Mercier-Hutchinson | |
| 10 | Martin van den Broeck (BEL) | Starnord-Wolber | |

## Enllaços externs

* Resultats a sitiodeciclismo.net
* Resultats a cyclebase.nl
* Resultats a les-sports.info

## Enllaços externs

* Web oficial
# Ferrantino Novello Malatesta

* No s'ha de confondre amb el seu avi Ferrantino Malatesta.
Ferrantino Novello Malatesta fou el fill de Malatestino Novello Malatesta. Fou senyor de Mondaino, Saludecio, Roncofreddo, San Giovanni in Galilea i Monleone des del juliol del 1334, senyor de Verrucchio i Montescudo des del 1336 (a la darrera només del març al juny del 1336). Va morir en batalla a Bettona el febrer del 1352. Es va casar amb Violant Monfeltro, filla de Frederic Montefeltro senyor d'Urbino i va deixar només tres filles: Idana (dona de Tino Malatesta de San Mauro) i dues de nom no conegut.
# Mas de la Colònia Galobard

El Mas de la Colònia Galobard és una obra de l'entitat de població de la Colònia Galobard, al municipi de Navarcles (Bages), inclosa en l'Inventari del Patrimoni Arquitectònic de Catalunya.

## Història

Els inicis de la Colònia s'han de situar en 1859, quan Valentí Galobart Vintró, un fadristern del proper mas Galobart, demanava autorització per servir-se de les aigües del Llobregat per a construir una fàbrica i un molí fariner. La fàbrica començà a funcionar l'any 1866. Durant molt temps la fàbrica va estar formada per dues naus; podien utilitzar 4000 l/s. i tenien un salt de 6,5 m. i una potència de 264 cv.
A finals del segle xix convertiren el Galobart en una colònia: es construïren 50 pisos per als treballadors (blocs de tres pisos), escola, barberia, cafè, menjador per a les noies de fora, torre de l'amo... Avui tots aquest serveis estan en desús. Actualment les primeres cases de la colònia estan en avançat estat ruïnós i només queda com a habitatge el bloc de pisos de fora del recinte fabril.
Fins a l'any 1927, la colònia Galobart formava part del municipi de Calders; la proximitat i la relació amb Navarcles foren els arguments que van servir per agregar-la al municipi de Navarcles. A la fàbrica anomenada "Guitart i Salvador" hi treballen un centenar de persones (la majoria residents a poblacions dels voltants).

## Referències

* 1 2 3 4 5 6 «Colònia Galobard». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 febrer 2015].
# Clàssica Corsica

La Clàssica Corsica és una cursa ciclista d'un sol dia que es disputa per les carreteres de Còrsega. Es va crear el 2015, ja formant part de l'UCI Europa Tour.

## Palmarès

| Any | Vencedor | Segon | Tercer |
| 2015 | Thomas Boudat | Shane Archbold | Daniele Ratto |

## Enllaços externs

* Palmarès a cqranking.com
* Palmarès a cyclebase.nl
# Sant'Anselmo all'Aventino (títol cardenalici)

Sant'Anselmo all'Aventino (llatí Sancti Anselmi in Aventino) és una diaconia instituïda pel papa Joan Pau II el 1985. Està circumscrita a l'Església de Sant'Anselmo situada a l'Aventino, al costat de l'Ateneu Pontifici de Sant Anselm.

## Titulars

* Paul Augustin Mayer, O.S.B. (25 de maig 1985 - 29 de gener de 1996); títol pro illa vice (29 de gener de 1996 - 30 d'abril 2010)
* Fortunato Baldelli (20 de novembre de 2010 - 20 de setembre de 2012)
* Lorenzo Baldisseri, des del 22 febrer de 2014

## Enllaços externs

* Sant’Anselmo all'Aventino
* The Cardinals of the Holy Roman Church Arxivat 2017-06-27 at Archive.is
# Trichomycterus taenia

Trichomycterus taenia és una espècie de peix de la família dels tricomictèrids i de l'ordre dels siluriformes.

## Morfologia

Els mascles poden assolir els 11,1 cm de llargària total.

## Distribució geogràfica

Es troba als Andes de l'Equador.

## Referències

* ↑ uBio (anglès)
* ↑ Valenciennes, A. 1832. Nouvelles observations sur le capitan de Bogota, Eremophilus mutisii. A Voyage de Humboldt et Bonpland, Deuxième partie. Observations de Zoologie et d'Anatomie comparée. París. Humboldt & Bonpland's Voyage v. 2 (Title page 1833): 341-348.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* De Pinna, M. C. C.; Wosiacki, W. «Trichomycteridae (pencil or parasitic catfishes)». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003. ISBN 9788574303611.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kner, R. 1863. Eine Uebersicht der ichthyologischen Ausbeute des Herrn Professors Dr. Mor. Wagner in Central-Amerika. Sitzungsber. Koningl. Bayer. Akad. Wiss. Muenchen v. 2: 220-230.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Consell Regional de Poitou-Charentes

El Consell regional de Poitou-Charentes (occità Conselh regional de Peiteu-Charantas) és una assemblea elegida que dirigeix la regió de Poitou-Charentes. Des de 2004 és presidit per Ségolène Royal i la seu és a Poitiers. Està format per 55 membres elegits cada sis anys.

## Resultats de les eleccions de 2010

Resultats de les eleccions regionals franceses de 14 i 21 de març 2010 a Poitou-Charentes :
| Cap de llista | Cap de llista | Llista | Primera volta | Primera volta | Segona volta | Segona volta | Escons | Escons |
| Cap de llista | Cap de llista | Llista | # | % | # | % | # | % |
| | Ségolène Royal* | PS - PRG - MRC - | 240 885 | 38,98 | 392 292 | 60,61 | 39 | 70,91 |
| | Françoise Coutant | EÉ | 73 644 | 11,92 | 392 292 | 60,61 | 39 | 70,91 |
| | Dominique Bussereau | Majoria presidencial | 182 011 | 29,45 | 254 910 | 39,39 | 16 | 29,09 |
| | Jean-Marc de Lacoste-Lareymondie | FN | 47 728 | 7,72 | | | | |
| | Gisèle Jean | FG - PCOF - M'PEP | 28 801 | 4,66 | | | | |
| | Pascal Monier | MoDem - AEI | 26 980 | 4,37 | | | | |
| | Myriam Rossignol | NPA - Alternatifs - FASE | 11 431 | 1,85 | | | | |
| | Ludovic Gaillard | LO | 6 450 | 1,04 | | | | |
| Inscrits | Inscrits | Inscrits | 1 284 492 | 100,00 | 1 284 411 | 100,00 | | |
| Abstenció | Abstenció | Abstenció | 641 143 | 49,91 | 597 412 | 46,51 | | |
| Votants | Votants | Votants | 643 349 | 50,09 | 686 999 | 53,49 | | |
| Blancs i nuls | Blancs i nuls | Blancs i nuls | 25 419 | 3,95 | 39 797 | 5,79 | | |
| Vàlids | Vàlids | Vàlids | 618 010 | 96,05 | 647 202 | 94,21 | | |
* llista del president sortint

## Presidents del Consell Regional

* Lucien Grand (1974-1976)
* Jacques Fouchier (1976-1978)
* Francis Hardy (1978-1980)
* Fernand Chaussebourg (1980-1981)
* Michel Boucher (1981-1982)
* Jacques Santrot (1982)
* Raoul Cartraud (1982-1985)
* René Monory (1985-1986)
* Louis Fruchard (1986-1988)
* Jean-Pierre Raffarin (1988-2002)
* Dominique de la Martinière (2002)
* Élisabeth Morin (2002-2004)
* Ségolène Royal (2004-)

## Vegeu també

* Eleccions regionals franceses de 2004
* Eleccions regionals franceses de 2010

## Referències

* ↑ «Resultats de les eleccions regionals 2010 - Poitou-Charentes». Arxivat de l'original el 2010-03-17. [Consulta: 1r agost 2011].

## Enllaços externs

* Web oficial Arxivat 2020-01-08 a Wayback Machine.
# Florence Cushman

Florence Cushman (1860-1940) fou una astrònoma estatunidenca que va treballar al catàleg Henry Draper. Va néixer a Boston, Massachusetts el 1860 i va rebre la seva primera educació a la Charlestown High School, on es va graduar en 1877. El 1888, va començar a treballar a l'Observatori de la Universitat Harvard com a empleada d'Edward Pickering. Va treballar extensament amb Annie Jump Cannon en el catàleg de Draper entre 1918 i 1934. Es va quedar com a astrònoma a l'Observatori fins al 1937. Cushman va morir el 1940 a l'edat de 80 anys.

## Referències

* ↑ Ogilvie, Marilyn Bailey. «Cushman, Florence». A: Women in science : antiquity through the nineteenth century : a biographical dictionary with annotated bibliography. reimprès. Cambridge, Mass.: MIT Press, 1986. ISBN 9780262650380.
# Xilena

«Xilena» té aquests significats:
   * Una dona de Xile
   * La nacionalitat d'una persona de Xile
   * Xilena o cueca, el ball nacional de Xile
   * Xilena (gènere musical), gènere musical mexicà de la regió de la Costa Chica dels estats de Guerrero i Oaxaca
   * Xilena (futbol), un xut particular en futbol
   * Xilena o ensalada xilena, preparada amb tomàquet i ceba
# Trudovoi

«Trudovoi» té aquests significats:
* Trudovoi (Kuban), localitat del krai de Krasnodar, a Rússia
* Trudovoi (Moldavànskoie), localitat del krai de Krasnodar, a Rússia
* Trudovoi (Bitxevi), localitat del krai de Krasnodar, a Rússia
* Trudovoi (Kíevskoie), localitat del krai de Krasnodar, a Rússia
* Trudovoi (Stàvropol), localitat del krai de Stàvropol, a Rússia
# Melusine

Melusine Productions, una divisió de Studio 352, és una empresa d'animació amb seu a Howald (Luxemburg). L'estudi ha produït sèrie com La famille Passiflore, Les énigmes de providence i Liberty's Kids.

## Vegeu també

* Melusine, també és el nom d'una òpera escrita l'any 1876, pel compositor austríac Karl Mayrberger

## Referències

* 1 2 Melusine Productions at AWN's Animation Industry Database. Consultat març 29, 2008.
* 1 2 Grand Duchy of Luxembourg, p. 176 (2004).

## Enllaços externs

* Melusine - Lloc web oficial
# Sóvpolie

Sóvpolie (en rus: Совполье) és un poble de l'óblast d'Arkhànguelsk, a Rússia, segons el cens del 2012 tenia 39 habitants.

## Referències

* ↑ «Схема территориального планирования Каргопольского района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2022-02-05. [Consulta: 2 maig 2022].
# Lee Sung-yeol

Lee Sung-yeol, acreditat com Sungyeol, —이성열en coreà— (Gyeonggi-do, 27 d'agost del 1991) és un cantant, actor i model sud-coreà membre del grup Infinite.

## Filmografia

| Any | Títol | Rol | Notes |
| 2011 | While You Were Sleeping | Yoon So-joon | |
| 2013 | Adolescence Medley | El president del consell estudiantil | Participació |
| 2013 | Law of the Jungle | Ell mateix | |
| 2014 | Hi! School – Love On | Hwang Sung-yeol | |
| 2015 | D-Day | Ahn Dae-Gil | |

## Referències

* ↑ «인피니트 성열, SBS일일극 캐스팅 ‘엄친아 역’». TV Report, 26-03-2011. [Consulta: 10 setembre 2012].
* ↑ Kang, Jung-yeon. «INFINITE's Sung Yeol, CNBLUE's Lee Jong-hyun to Make Cameo Appearances in Drama». TenAsia, 17-07-2013. Arxivat de l'original el 2014-03-08. [Consulta: 8 març 2014].
* ↑ «인피니트 성열, '디데이' 합류…연기돌 입지 다진다». Naver, 22-05-2015. [Consulta: 23 maig 2015].

## Enllaços externs

* Lee Sung-yeol - Lloc web oficial
# Yoshio Kato

Yoshio Kato (Prefectura de Saitama, 1 d'agost de 1957) és un futbolista japonès que disputà vuit partits amb la selecció japonesa.

## Enllaços externs

* National Football Teams
* Japan National Football Team Database
# Trudovaia Arménia

Trudovaia Arménia - Трудовая Армения (rus) - és un khútor del krai de Krasnodar, a Rússia. Es troba a la vora dreta del riu Txelbas, abans d'arribar al líman Sladki, a 14 km al nord-oest de Kanevskaia i a 126 km al nord de Krasnodar. Pertany a l'stanitsa de Starodereviànkovskaia.